MohBad
Ilerioluwa Oladimeji Aloba (dem bon am on 8 June 1996 an e kpai 12 September 2023), wey plenti pipu sabi as MohBad, na Naija rappa, singa an songraita from Legos. E sahin for Naira Marley Marlian rekods an leta komot for di label in 2022. Song wey dem yuz sabi am wel wel na Ponmo, Feel Good, an "KPK (Ko Por Ke)" (You will always be remembered) wey e du with Rexxie wey mek am di song dey di katigori of song wey fit win Headies for 2022. 

For Septemba 21, 2023, Niran Adedokun bin rait sey MohBad "get ogbonge talent and e dey in tune with di veri spirit of musik". While a Naija relijos figor and blogga, Isaiah Ogedegbe, don also tok sey MohBad na "one of di ogbonge rapas for di whole world".

How e tek start life 
Dem bon Ilerioluwa Oladimeji Aloba for Ketu, Legos Stet, Naija.

How e tek du im muzik wok
MohBad fest wok na Light, wey e du afta e rilis Ponmo, Naira Marley an Lil Kesh sef sing inside di song. MohBad nem don sho five time for di katigori of singa wey fit win The Beatz Awards 2021. 

MohBad dey inside AudioMack's top 21 Afrobeat singa of 2021. In 2022 e rilis Peace, wey Rexie hep am produs. E rish top for Turn Table Chart top 50 in 2021 an top 100 in 2022. Peace rekod dey for nomba one for Apple Music Chart Nigeria.

Im Pasonal life
MohBad an im wife, Wunmi bon one pikin. MohBad kpai afta e go hospitu wen e no wel on 12 September 2023, wen e dey 27 years old. Polis tel pipu sey dem go find  wetin kil am, wey mek dem go komot e bodi wen dem don beri for  on 21 September.

Som of im wok

EPs

.Light (2020)
.Blessed (2023)

<sup singles</sup>

Awods an norminashon

The Beatz Awards (2021): five nominashons

Audiomack (2021): top 21 Afrobeat artists of 2021.

Headies Award Nomination (2023): Best Street-Hop Artist.

Wia dem gada di tori

External links
1. MohBad Biography Itodo NR, September 15 2021.

2. Zinoleesky and Mohbad: NDLEA arrest Naira Marley signees say dem allegedly dey wit molly and cannabis BBC News, 24 February 2022.

3. Police Invited Sam Larry MohBad failed to show up. Punch Newspaper, September 14 2023.

Pipul wey dem bon for 1996
Pipul wey kpai for 2023
Tori About Pipu Life
Tori abaut pipul life
Naija pipul
Singas for Naija